钦定古今图书集成/明伦汇编/闺媛典/第207卷 > 郭万程妻卢氏
## 钦定古今图书集成/明伦汇编/闺媛典/第207卷 > 郭万程妻卢氏

按《福清县志》：卢氏，化南里庠生云鹄女，郭万程妻。事
姑至孝，姑病肺，冬月无被，夫妇共温以背。万程以嘉
靖乙未成进士，为刑部主事卒。卢恸绝，家人百方救
之，乃免。扶榇至车盘驿，邮吏盛供帐迎，闽学使将置
榇道周，卢泣曰：吾夫没，法当乘传。即学使者尊贵，可
委逝者于草莽乎。学使闻而壮之。孀居六十载，内外
肃如子遇卿造，卿俱知名，万历六年旌表。